Na temelju članka 27. stavak 3. Zakona o muzejima („Narodne novine“, broj 142/98. i 65/09.) i članka 18. Statuta Muzeja Grada Đurđevca, Urbroj: 188/2014, Natječajno povjerenstvo za imenovanje ravnatelja/ice Muzeja Grada Đurđevca, raspisuje

**NATJEČAJ**

**za imenovanje ravnatelja/ice Muzeja Grada Đurđevca**

1 izvršitelj/ica

Uvjeti: za ravnatelja/icu može biti imenovana osoba koja ispunjava slijedeće uvjete:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij i najmanje pet godina rada u muzejskoj struci, kao i osoba koja je stekla visoku stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (»Narodne novine«, br. 123/03., 198/03., 105/04., 174/04. i 46/07.) te je istaknuti i priznati stručnjak na području kulture s najmanje deset godina rada u kulturi,
* znanje najmanje jednog svjetskog jezika,
* poznavanje rada na PC-u.

Uz pisanu prijavu na natječaj kandidati trebaju priložiti:

1. dokaz o stručnoj spremi,
2. dokaz o hrvatskom državljanstvu (preslika domovnice, preslika važeće osobne iskaznice, preslika putovnice),
3. podaci o radnom stažu (elektronički zapis iz evidencije Hrvatskog zavoda za mirovinsko osiguranje),
4. uvjerenje da protiv kandidata/kinje nije pokrenut te da se ne vodi kazneni postupak, ne starije od trideset dana.
5. dokaz o radu u muzejskoj struci ili o radu u kulturi,

6) popis objavljenih stručnih i znanstvenih radova,

7) prijedlog Plana i programa razvoja Muzeja Grada Đurđevca u mandatnom razdoblju, te

8) životopis.

Navedeni dokazi prilažu se u izvorniku ili preslici koja ne treba biti ovjerena, a prije izbora kandidat/kandidatkinja će predočiti izvornik.

Ravnatelj/ica se imenuje na vrijeme od 4 godine.

Prijave s potrebnom dokumentacijom podnose se na adresu: Grad Đurđevac, S. Radića 1, Đurđevac s naznakom: „Natječaj za imenovanje ravnatelja/ice Muzeja Grada Đurđevca“ u roku od 8 dana od dana objave u Podravskom listu.

O rezultatima natječaja kandidati će biti pismeno obaviješteni.

Nepotpune i nepravodobne prijave neće se razmatrati.

**GRAD ĐURĐEVAC**